Aegna tulepaak

Aegna tulepaak on tulepaak Aegnast 1 meremiil loodes asuval Vullikrunni karil.

Praeguse tulepaagi kõrgus jalamist on 12,4 m ja tule kõrgus merepinnast 14 m.

Ajalugu
Päevamärk on Vullikrunnil teada vähemalt 1821. aastast. 1856. aastal püstitati uus puidust päevamärk, mis oli 40 jalga (~12,2 meetrit) kõrge.Jaan Vali. "Aegna tulepaak". // "Eesti tuletornide ajalugu". Tallinn 2011. Lk 258

Puidust märk asendati 1896. aastal 13-meetri kõrguse terassõrestikmärgiga. See sai 1910. aastal tuleJaan Vali. "Aegna tulepaak". // "Eesti tuletornide ajalugu". Tallinn 2011. Lk 259 ning muutus seega tulepaagiks.

1953. aastal rajati uus 17-meetri kõrgune püramiidjas terassõrestikpaak, mille tuli asus 14 meetri kõrgusel."Aegna tulepaak". Arvatavasti 1955. Eesti Meremuuseum, MM F 981/6

1962. aastal rajati uus 20-meetri kõrgune punaste täisnurksete tahvlitega terassõrestikpaak, mille tuli asus 22 meetri kõrgusel. 1980. aastal paigaldati sinna tuumajõuallikas.

1995. aastal rajati uus 20-meetri kõrgune terassõrestikpaak, mille tuli töötas tuule- ja päikeseenergiaga.

2008. aasta suvel paigaldati uus 12-meetri kõrgune terastornpaak, millele paigaldati AS Cybernetica väljatöötatud ja valmistatud valge ja punase sektoriga valgusdiood-sektorlatern.

Sama aasta 23. novembril purunes latern koos torni ülaosaga tormis. 30. detsembril 2008 toimetati lagunenud tulepaak helikopteri abil mandrile ning asendati uuega. See on esimene Eestis valmistatud LED-tehnoloogiaga varustatud meremärk.Bianca Mikovitš. "Viimsi vald leidis Sillikrunni ja Vullikrunni". Maaleht, 3. juuni 2010

Viited

Kirjandus
Eesti Loots. 1927. Lk 82 (kaader 134)
Jaan Vali. "Aegna tulepaak". // "Eesti tuletornide ajalugu". Tallinn 2011. Lk 258–259

Välislingid

"Aegna tulepaak". Arvatavasti 1955. Eesti Meremuuseum, MM F 981/6

tulepaak
Kategooria:Eesti tulepaagid
Kategooria:Viimsi vald